Η **Αναμνηστική Βιβλιοθήκη Mamma-Haïdara** είναι μια ιδιωτική Βιβλιοθήκη Χειρογράφων στο Τιμπουκτού του Μάλι. Ιδρύθηκε από τον Αμπντούλ Καντέρ Χαϊντάρα και ονομάστηκε έτσι προς τιμήν του πατέρα του. Η βιβλιοθήκη διατηρεί μία από τις παλαιότερες και μεγαλύτερες ιδιωτικές συλλογές χειρογράφων στο Τιμπουκτού, με περίπου 22.000 τεκμήρια.

Ιστορία
-------

Χειρόγραφο από την Αναμνηστική Βιβλιοθήκη Mamma Haidara
Η βιβλιοθήκη ιδρύθηκε τον 16ο αιώνα από τον Μοχάμεντ Ελ Μαουλούντ, πρόγονο του Αμπντούλ Καντέρ Χαϊντάρα, του σημερινού διευθυντή της βιβλιοθήκης ο οποίος δημιούργησε τη συλλογή με τα πρώτα χειρόγραφα που μάζεψε στο χωριό Μπάμπα (Bamba), που βρίσκεται 200 χλμ. από το Τιμπουκτού. Μετά την λεηλασία του Τιμπουκτού από Μαροκινούς στρατιώτες το 1591, οι απόγονοι του Ελ Μαουλούντ της οικογένειας Χαϊντάρα διατηρούσαν τα χειρόγραφά τους σε σχετική ασφάλεια μέσα στο σπίτι της οικογένειας, όπως και άλλες μορφωμένες οικογένειες στο Τιμπουκτού.

Κατά τη διάρκεια του 20ου αιώνα, o Mamma Haidara συνέλεξε και άλλα χειρόγραφα του Μάλι και αγόρασε χειρόγραφα από την Αίγυπτο και το Σουδάν. Μέχρι τον θάνατό του το 1981, ο Mamma Haidara είχε δημιουργήσει σχέσεις συνεργασίας με άλλες βιβλιοθήκες χειρογράφων για την προώθηση της έρευνας, της συντήρησης και ανταλλαγής παλαιών αρχείων.

Ο Αμπντούλ Καντέρ Χαϊντάρα εργάστηκε για ένα διάστημα στο Ινστιτούτο Αχμέντ Μπάμπα στο Τιμπουκτού. Μετά το θάνατο του πατέρα του οργάνωσε τη βιβλιοθήκη της οικογένειάς του ως Αναμνηστική Βιβλιοθήκη Mamma Haidara. Ξεκίνησε επίσης την καταλογογράφηση της βιβλιοθήκης με την υποστήριξη του Ιδρύματος Al-Furqan Heritage στο Λονδίνο.

Το 2008, ορισμένα χειρόγραφα της βιβλιοθήκης ψηφιοποιήθηκαν με τη βοήθεια κεφαλαίων του Ιδρύματος Ford. Ο Χαϊντάρα ταξίδεψε στη Νέα Υόρκη το 2009, όπου χειρόγραφα από τη βιβλιοθήκη του εκτέθηκαν στο Μητροπολιτικό Μουσείο Τέχνης. 

Το 2010, η Βιβλιοθήκη του Κογκρέσου στην Ουάσιγκτον, DC συμπεριέλαβε χειρόγραφα από την Αναμνηστική Βιβλιοθήκη Mamma Haidara σε μια διαδικτυακή έκθεση, με τίτλο «Αρχαία χειρόγραφα από τις βιβλιοθήκες της ερήμου του Τιμπουκτού».

Τον Νοέμβριο του 2012, καθώς οι αντάρτες Τουαρέγκ απείλησαν να καταλάβουν το Τιμπουκτού, ο Αμπντούλ Καντέρ Χαϊντάρα μετέφερε περισσότερα από 15.000 χειρόγραφα της βιβλιοθήκης στο Μπαμακό για φύλαξη.

Δείτε επίσης
------------

* Κατάλογος μεγαλύτερων βιβλιοθηκών
* Μάλι
* Τιμπουκτού
* Παγκόσμια Ψηφιακή Βιβλιοθήκη

Παραπομπές
----------

1. 1 2 3  HUMA: Institute for Humanities in Africa. «The Mamma Haidara Memorial Library». *Tombouctou Manuscripts Project*. Αρχειοθετήθηκε από το πρωτότυπο στις 15 Απριλίου 2011. Ανακτήθηκε στις 25 Μαΐου 2013. CS1 maint: Unfit url (link)
2. ↑  Gwin, Peter (Ιανουαρίου 2011). «The telltale scribes of Timbuktu». *National Geographic Magazine*. Ανακτήθηκε στις 25 Μαΐου 2013.
3. ↑  Krätli, Graziano. *The Trans-Saharan book trade: Manuscript culture, Arabic literacy, and intellectual history in Muslim Africa*. Brill. ISBN 978-90-04-19361-1.
4. ↑  Larson, Marisa· Krieger, Emily (Οκτωβρίου 2007). «Page protectors». *National Geographic Magazine*. Ανακτήθηκε στις 25 Μαΐου 2013.
5. ↑  Robert Goldwater Library (7 Μαΐου 2009). «Manuscripts of Timbuktu: selected resources». *The Robert Goldwater Library Online Resource*. Ανακτήθηκε στις 25 Μαΐου 2013.
6. ↑  Library of Congress (27 Ιουλίου 2010). «Exhibition Overview: Ancient Manuscripts from the Desert Libraries of Timbuktu». Ανακτήθηκε στις 25 Μαΐου 2013.
7. ↑  Zanganeh, Lila Azam (29 Ιανουαρίου 2013). «Has the great library of Timbuktu been lost?». *The New Yorker*. Ανακτήθηκε στις 25 Μαΐου 2013.
8. ↑  Hammer, Joshua (2016). *The Bad-Ass Librarians of Timbuktu*Απαιτείται δωρεάν εγγραφή. New York: Simon & Schuster. ISBN 9781476777405.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αναμνηστική Βιβλιοθήκη Mamma-Haïdara** |

* La Bibliothèque Mamma Haidara
* Βιβλιοθήκη του Κογκρέσου. Online Exhibition: Ancient Manuscripts from the Desert Libraries of Timbuktu.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156963730
* LCCN: n2002052851

 |

 |